tomron87/hebrew-wikipedia-sentences-corpus huggingface dataset:
כיפת ברזל יירטה את כולן.
חלקי רקטה נפלו על בית בשדרות, אין נפגעים אך נגרם נזק.
בתגובה תקפו מטוסי קרב אתר לייצור אמל"ח וחומרי גלם של חמאס.
ב-20 באוגוסט מערכת כיפת ברזל יירטה כטב"ם בשמי רצועת עזה, אחרי שהחל לטוס מזרחה.
ב-21 באוגוסט מערך ההגנה האווירית יירט כלי טיס בלתי מזוהה בשמי רצועת עזה.
בתגובה בוצעו התפרעויות בצפון גבול הרצועה, כ-15 מתפרעים נפצעו אחד מהם באורח קשה.
בחודש זה חלה הסלמה בגבול עזה: לראשונה מזה זמן התחדשו תהלוכות והפרות סדר אלימות המכונות "צעדות השיבה" לאורך הגדר, ואלו כללו ירי והפעלת מטעני חבלה על גדר הגבול ומערך ההגנה, גם טרור הבלונים חזר.
לאחר מכן התגלתה הסיבה שמהומות אלו חזרו כדי להתכונן לטבח שבעה באוקטובר.
ב-13 בספטמבר התפרעו מאות פלסטינים ליד גדר המערכת סביב רצועת עזה.
שישה מחבלים נהרגו בניסיון כושל לפוצץ מטען חבלה על הגדר.
ב-15 בספטמבר, ערב ראש השנה, כלי טיס של צה"ל תקף עמדה צבאית של ארגון הטרור חמאס במהלך הפרת סדר אלימה שהתקיימה בסמוך לגדר המערכת סביב רצועת עזה וכללה הפעלת מטעני חבלה ויידוי רימוני רסס לעבר כוחות צה"ל, שלא נפגעו.
ב-19 בספטמבר התפרעו כ-200 פלסטינים על גדר המערכת.
לטענת משרד הבריאות הפלסטיני, מחבל בן 25 מח'אן יונס נהרג מירי צה"ל ועוד תשעה נפצעו קשה.
ב-21 בספטמבר במהלך התפרעות אלימה על גדר המערכת, מחבל פתח באש על כוחות צה"ל ונורה על ידי לוחמי ימ"ס מג"ב דרום ונפצע קשה.
ב-22 בספטמבר בשעות הבוקר שריפה פרצה בכיסופים כתוצאה מבלוני תבערה שהופרחו מעזה לראשונה מזה שנתיים.
אחר הצהריים פרצו שתי שריפות נוספות במועצה אזורית אשכול כתוצאה מבלוני תבערה שהופרחו מעזה.
בתגובה תקף צה"ל שלוש עמדות חמאס בגבול הרצועה שמהן הופרחו הבלונים.
ב-24 בספטמבר, ערב יום הכיפורים, פרצו לפחות שלוש שריפות בעוטף עזה בעקבות בלוני תבערה.
צה"ל תקף בתגובה שתי עמדות חמאס באמצעות כטב"ם.
ב-25 בספטמבר אירעו הפרות סדר אלימות על גדר המערכת ומחבל ירה על כוחות צה"ל, שהשיבו אש וזיהו פגיעה.
בתגובה כטב"ם תקף את עמדת חמאס ממנה בוצע הירי.
ב-26 בספטמבר טרור הבלונים המשיך: אחר הצהריים זר בלונים המחובר לחומר נפץ התפוצץ בשמי מועצה אזורית אשכול לא היו נפגעים ובנוסף שתי שריפות פרצו במועצה אזורית שער הנגב כתוצאה מבלוני תבערה שהופרחו מעזה.
במקביל הפרות הסדר המשיכו גם בערב זה יום 11 ברציפות: מחבלים יידו מטענים, שרפו צמיגים והציתו עמדה צבאית של צה"ל.
כוחות צה"ל השיבו באלפ"ה ובערב, בתגובה לטרור, צה"ל תקף שלוש עמדת חמאס בגבול הרצועה.
ב-27 בספטמבר המשיך טרור בלוני התבערה ואלו הציתו לפחות שלוש שריפות בעוטף עזה.
בערב הפלסטינים טענו שצה"ל תקף ברצועה, אך דובר צה"ל הכחיש זאת.
ב-28 בספטמבר, אף על פי שדווח על הפסקת טרור הבלונים ועל אף שמעבר ארז נפתח מחדש לכניסת פועלים, פרצה שריפה ביער בארי שבמועצה אזורית אשכול כתוצאה מבלוני תבערה.
אוקטובר 2023 עד לטבח שבעה באוקטובר ומלחמת חרבות ברזל
ב-5 באוקטובר 2 מחבלים שחצו את גדר המערכת סביב רצועת עזה מאזור רפיח נעצרו על ידי תצפיתניות צה"ל.
גם ב-6 באוקטובר 2 מחבלים שחצו את גדר המערכת סביב רצועת עזה מאזור רפיח נעצרו על ידי תצפיתניות צה"ל.
ב-7 באוקטובר בשעה 6:30 בבוקר חדרו אלפי מחבלי חמאס מרצועת עזה לישראל ופתחו במתקפות טרור רצחניות על יישובי עוטף עזה, שדרות, אופקים ויישובים נוספים בדרום ישראל וחדרו לבסיסי צה"ל בדרום.
במקביל פתח החמאס בירי טילים ורקטות על יישובי הדרום, השפלה, המרכז וירושלים.
במתקפת הפתע נרצחו למעלה מ- ישראלים, רובם אזרחים וחלקם בעלי אזרחות זרה.
בנוסף למעשי הרצח הם התעללו בקורבנות, השחיתו גופות, אנסו וחטפו מעל 240 בני ערובה, חלקם לתוך רצועת עזה.
כוחות הביטחון, צה"ל, משטרת ישראל, משמר הגבול, ימ"מ וכיתות הכוננות הוקפצו להגיב למתקפת הטרור והרגו מעל מחבלים פלסטינים בשטח ישראל.
בתגובה הכריזה מדינת ישראל על מלחמה: מלחמת חרבות ברזל.
הלורד ראש העיר הוא תואר של ראש עירייה של מה שהיא בדרך כלל עיר מרכזית בממלכת חבר העמים הבריטי, עם הכרה מיוחדת המוענקת על ידי הריבון.
באוסטרליה, הלורד ראש העיר הוא מעמד מיוחד המוענק על ידי המונרך לראשי ערים גדולות, בעיקר ערי בירה של המדינות והטריטוריות של אוסטרליה.
ערים אוסטרליות שבראשן עומד לורד ראש עיר הן אדלייד, בריזבן, דרווין, הובארט, מלבורן, ניוקאסל, פראמאטה, פרת', סידני ו-וולונגונג.
בקנדה, העיר היחידה עם לורד ראש עיר במובן המסורתי היא ניאגרה-און-דה-לייק, בגלל היותה הבירה הראשונה של קנדה עילית.
באופן יוצא דופן, מועצת ברנטפורד, אונטריו לקחה על עצמה למנות לראש עירייה של כבוד את וולטר גרצקי בנוסף לראש העיר הנבחר.
זוהי המועצה היחידה המעניקה את תוער ראש עירייה של כבוד בעצמה, במקום הכתר או הממשלה.
באנגליה, ויילס וצפון אירלנד, מדובר בתפקיד טקסי בלבד המוענק על ידי מכתב הרשאה.
התואר המפורסם ביותר הוא הלורד ראש העיר של לונדון, לו סמכות שיפוט רק על הסיטי של לונדון, בניגוד לתואר המודרני של ראש עיריית לונדון השולט בלונדון רבתי.
באוגנדה, תחום השיפוט היחיד עם לורד ראש עיר הוא קמפלה, עיר הבירה של המדינה.
באירלנד, התפקידים של הלורד ראש העיר של דבלין (מוענק מממלכת אירלנד) ושל הלורד ראש העיר של קורק (ניתן כאשר עיר זו הייתה חלק מהממלכה המאוחדת) עדיין קיימים, והם תארים סמליים כמו בבריטניה.
אנאפוליס, העיר היחידה בשלוש עשרה המושבות שקיבלה אמנה מלכותית, השתמשה בתואר הלורד ראש העיר לפני המהפכה האמריקאית.
בדנמרק, בתרגום לדנית Overborgmester, הוא התואר של ראש העיר העליון של עיר הבירה, קופנהגן.
בגרמניה, הוא משמש לפעמים כתרגום לגרמנית Oberbürgermeister, התואר של ראשי הערים הגדולות, לעיתים קרובות ללא מחוזות, במיוחד בערים גדולות המורכבות מיחידות משנה הנשלטות על ידי ראשי ערים של המחוזות (Bezirksbürgermeister).
התואר Oberbürgermeister משמש בדרך כלל כדי להבחין בין המנהל הראשי של העיר כולה לאלו של יחידות המשנה.
כמו באוסטריה, ראשי הערים של גרמניה משמשים כמנהיגים בפועל של עריהם והם נבחרי ציבור.
עם זאת, תפקיד ראש העיר בשלושת ערי-המדינה הגרמניות שווה ערך לזה של Ministerpräsident (ראש ממשלה של אחת ממדינות גרמניה) והתפקיד המתאים מכונה Regierender Bürgermeister (ראש העיר הממשלתי) בברלין, Erster Bürgermeister (ראש העיר הראשון) בהמבורג ו-Bürgermeister und Präsident des Senates (ראש העיר ונשיא הסנאט) בברמן.
בפינלנד, מנהל העיר הראשי של הבירה, הלסינקי, נהוג שנשיא המדינה מעניק את התואר ylipormestari (בתרגום חופשי: "ראש עירייה גבוה").
ברומניה ובמולדובה, ראשי הערים של הבירות (בוקרשט וקישינב, בהתאמה) נקראים Primar General, כלומר ראש עיר כללי.
השם הוא טקסי ואין לו סמכויות גבוהות יותר מראשי ערים אחרות.
בהונגריה, ראש עיריית הבירה בודפשט נקרא főpolgármester, כלומר ראש העיר או ראש העיר הגדול.
בין 1873 ל-1945, ראש העיר של בודפשט היה נציג ממשלת הונגריה ברשות המוניציפלית של הבירה.
בסין העתיקה, ג'ינג ז'או יין (京兆尹) היה התואר שניתן לראש עיר הבירה, ג'ינג ז'או (京兆).
כיום, לעומת זאת, ראש העיר ומזכיר המפלגה (המנהיג בפועל) של ארבע הרשויות בשליטה ישירה, בייג'ינג, טיינג'ין, שאנגחאי וצ'ונגצ'ינג, אם כי ללא תארים מיוחדים, חולקים את דרגת מושל המחוז וממונה על ידי המפלגה.
באסטוניה, ראש עיריית הבירה טאלין מונה לתפקיד הלורד ראש העיר (Ülemlinnapea) מ-1938 עד 1940.
בצ'כיה, ראש עיריית הבירה פראג וראשי ערים סטטוטוריות (הרשומות בחוק, כיום 25 ערים) נקראים Primátor.
התרגום לוולשית של הלורד ראש העיר הוא Arglwydd Faer.
התרגום לאירית של הלורד ראש העיר הוא Ard-Mhéara, שפירושו "ראש עירייה".
התרגום המלאי של הלורד ראש העיר הוא Datuk bandar, שפירושו "ראש העיר".
קרב ח'אן יונס היה קרב בין צה"ל בהובלת אוגדה 98, לחמאס וארגוני הטרור האחרים ברצועת עזה, כחלק מהלחימה ברצועת עזה במלחמת חרבות ברזל.
הקרב החל בתקיפות אוויריות ובארטילריה ב-1 בדצמבר 2023, מיד עם תום ההפוגה ועסקת שחרור החטופים, והמשיך בתמרון מלא בלילה שבין 4 בדצמבר ל-5 בדצמבר והסתיים ב-7 באפריל ביציאת אוגדה 98 מח'אן יונס.
ב-1 בדצמבר 2023 צה"ל החל בפינוי תושבי ח'אן יונס מערבה ותקף את העיר בתקיפה אווירית וארטילרית.
ב-3 בדצמבר פתח צה"ל בפשיטה קרקעית לדרום עזה.
צק"חים 4 ו-7 תמרנו יחד עם יחידות נוספות והשתלטו על ציר כיסופים הישן כדי לאפשר חדירת כוחות חטיבת הקומנדו למערב העיר.
חמאס תקפו את הכוחות בפצמ"רים ונ"ט, וחייל ישראלי נהרג.
בלילה שבין 4 בדצמבר ל-5 בדצמבר צה"ל תקף באינטנסיביות ברחבי העיר וצק"ח 7 הגיע למרכז העיר, והכניס את כוחות צנחנים וקומנדו, ונרשמה שם לחימה קשה.
זהו היה יום הקרבות האינטנסיבי ביותר מאז תחילת הפעילות הקרקעית, מבחינת מחבלי חמאס הרוגים, מספר היתקלויות ושימוש באש מהקרקע ומהאוויר.
ב-7 בדצמבר התקדמו לוחמי צוות הקרב של גדס"ר 6623 מחטיבה 55 לרחוב סלאח א-דין, שם נתקלו בהתנגדות מחבלים.
ב-8 בדצמבר פשט צוות הקרב של גדוד 12 מצק"ח 7 על מסגד ששימש לתשתיות טרור של חמאס.
במהלך הפשיטה, נורה טיל RPG לעבר הכוחות וכתוצאה מכך נהרגו שני לוחמים ונפגעו נוספים.
מסוק קרב חיסל את חוליית מחבלים שארבה ללוחמי צק"ג 12 בסמוך למסגד, אשר הופצץ על ידי מטוס קרב עם תום הפעולה.
ב-9 בדצמבר עוצבת האש חיסלה עשרות מחבלים, איתרו והשמידו פירים והכווינו תקיפות מדויקות מהקרקע ומהאוויר.
צוות קרב של חטיבת הקומנדו פשט על מרכזי הכובד של חמאס בח'אן יונס, בבתיהם של פעילי ומפקדי ארגון הטרור חמאס נמצאו אמצעי לחימה, קני שיגור ארטילרי וחומרים מודיעיניים.
העוצבה פעלה בעיקר במרחב העיר בני סוהילה, ובפאתים הכפריים יותר מצפון־מזרח לח'אן יונס, בעיקר באזור של ג'רארה.
צק"ח 7, ולוחמים מפלוגת החשיפה והתקיפה של גדוד 51 בגולני תקפו עשרות עמדות נ"ט ותצפיות.
הלוחמים פשטו על מוצב "גדוד דיר אל-בלח" של חמאס ואיתרו אמצעי לחימה ומודיעין.
כוחות צק"ח גבעתי, חטיבה 55 וחטיבה 4 כיתרו את העיר וביצעו פשיטות ממוקדות כנגד פלוגות בחטיבת ח'אן יונס.
במהלך הקרבות נהרגו ארבעה לוחמים.
ב-10 בדצמבר תקף מטוס קרב אתר קשר צבאי של חמאס בהכוונת צק"ח גבעתי הסמוך למסגד.
בתום התקיפה, פשטו לוחמי גבעתי על האתר.
במקביל פעלה יחידת אגוז בעיר, ותקפה מנהרות באמצעות חימוש מדויק.
לוחמי גדוד 8111 (חטיבה 5) מצק"ח 4 פשטו על מתחם טרור באזור בית ספר שממנו התבצע ירי לעבר הכוחות.
במהלך הפשיטה הופעל מטען לעבר הכוחות.
במהלך הקרבות נהרגו 5 לוחמים מגדוד 8111.
ב-11 בדצמבר לראשונה מאז החל התמרון הקרקעי, ביצעה יחידת האספקה בהיטס יחד עם טייסת 103 הצנחה של כ-7 טונות אספקה וציוד ללוחמי חטיבת הקומנדו בגזרת ח'אן יונס.
בנוסף צק"ח קרייתי פשטו על מפקדה של הג'יהאד האיסלאמי ואיתרו בה אמל"ח ומסמכי מודיעין.
מחבלים שנעצרו על ידי צה"ל סיפרו בחקירותיהם שחמאס הזרים כוחות לח'אן יונס כדי לסייע בלחימה.
ב-14 בדצמבר פעלה כוחות מגלן מצאו אמצעי לחימה, רימונים ורובי AK-47. הלוחמים השמידו במתחם שני פירים, בור שיגור רקטות, ומחסן אמצעי לחימה.
באותו יום נהרג לוחם הנדסה.
ב-15 בדצמבר לוחמי מגלן מצוות הקרב של החטיבתי טיהרו את אחד מבתיו של יחיא סנוואר בח'אן יונס.
ב-16 בדצמבר במהלך הקרבות נהרג לוחם בגדס"ר 6623, עוצבת חוד החנית (55), ונפצעו קשה קצין ושלושה לוחמים.
ב-17 בדצמבר בפעילות בעיר ח'אן יונס צוות הקרב חטיבה 7 יחד עם לוחמי פחת"ק גולני מגדוד 51 פשט על לשכתו של מפקד חטיבת ח'אן יונס ועל בתי נופש של בכירי חמאס ביניהם של יחיא סינוואר – והשתלט על כיכר מרכזית בעיר.
נוסף על כך, הכוחות בשתלטו עם מתחם כיכר "בני סוהילה" המרכזית.
לוחמי צק"ח 7 פשטו גם על מוצב חמאס של גדוד דיר אל-בלח והחרימו אמצעי מודיעין וספרי הדרכה צבאיים של חמאס.
כמו כן, פשטו הלוחמים על דירת מחבל נוח'בה ואיתרו בביתו אמצעי לחימה, אמצעי שליטה וציוד ימי.
במקביל, לוחמי יחידת דובדבן ניהלו קרבות פנים-אל-פנים, השמידו מעבדת רחפנים, פירים תת-קרקעיים ומשגרי רקטות שיועדו לירי לעבר ישראל.
יחד עם כוחות הנדסה ו"עוקץ" אותרה והושמדה מערכת פירים ומנהרות טקטיות של חמאס, וכן הושמדה מעבדה נוספת לייצור רחפנים ומשגרי רקטות.
באחת הפשיטות לוחמי דובדבן נתקלו בפיצוץ מטען וירי לעבר הכוח, כתוצאה מכך נהרגו 2 לוחמי דובדבן ולוחם יהל"ם.
ב-20 בדצמבר במהלך הקרבות נהרגו מפקד נמ"ר ביחידת הסיוע המנהלתי של חטיבת גבעתי וקצין לוחם בגדוד 363 של חטיבת הראל.
ב-21 בדצמבר חזרו לוחמי יחידת דובדבן למקום שבו נהרגו לוחמי צוות הפשיטה רס"ל ליאב אלוש, ורס"ר (מיל') איתן נאה לאחר שנפגעו בהיתקלות מאש מחבלי חמאס.
בשיתוף פעולה עם כוחות ההנדסה, הלוחמים פוצצו את הפירים שנמצאו בתוך המבנה, שמהם יצאו המחבלים שירו לעבר הכוחות.
ב-22 בדצמבר המשיכה לפעול ולהעמיק עוצבת האש את אחיזתה במרחב, כוחות האוגדה חיסלו בקרבות פנים אל פנים מחבלים, איתרו עשרות פירי מנהרות שמושמדים וחשפו חומרים מודיעיניים.
לראשונה חטיבת כפיר הצטרפה להתקפה האוגדתית לחטיבות השריון, החי"ר והקומנדו.
בנוסף חיסלו כוחות צה"ל ושב"כ באמצעות תקיפות אוויריות מחבלים ומפקדים בחטיבת ח'אן יונס.
במהלך הקרבות לאחר פיצוץ מטען נהרגו סמ"ר ניר רפאל קנניאן וסמ"ר בירהנו קאסיה לוחמי סיירת גבעתי.
באותו הקרב נפצעו חמישה לוחמים נוספים בסיירת גבעתי באורח קשה.
בזירה אחרת בדרום הרצועה נהרגו שני לוחמי מילואים של גדוד 6623 בחטיבה 55 רס"ר במיל' שי טרמין ורס"ב במיל' אלכסנדר שפיץ.
ב-23 בדצמבר בפשיטה על מפקדה צבאית שביצעו כוחות מצוות קרב חטיבתי של חטיבת כפיר בעיר ח'אן יונס, איתרו הלוחמים אמצעי לחימה.
ב-25 בדצמבר בפשיטה של חטיבה 4 ויחידת יהל"ם הושמדו מתחם ייצור אמל"ח ומפעל בטון למנהרות.
במהלך הקרבות נהרגו סמ"ר (במיל') אלישע יהונתן לובר (בנו של חגי לובר) ורס"ל (במיל') יוסף גיטרץ לוחמי עוצבת ראם.
מכלול האש של חטיבה 7 הכווין כלי טיס של חיל האוויר שתקף וחיסל מעל עשרה מחבלים שפעלו במרחב ח'אן יונס.
מכלול האש של חטיבת גבעתי הכווין כלי טיס של חיל האוויר שחיסל חוליית מחבלי חמאס שנעה לעבר בניין בו אוחסנו אמצעי לחימה.
ב-26 בדצמבר המשיכו לוחמי צוות הקרב של חטיבת הקומנדו בלחימה בעומק ח'אן יונס והמשיכו להעמיק את פעילותם בשיתוף פעולה עם כוחות הנדסה, שריון וחיל האוויר.
לוחמי הקומנדו חיסלו מחבלים, איתרו והשמידו פירים התקפיים, וביצעו עשרות תקיפות באמצעות חימושים ממוקדים.
כמו כן, הלוחמים פשטו והשמידו תשתיות טרור בהן איתרו אמצעי לחימה ומסמכים מודיעיניים.
בנוסף, פשטו הלוחמים על מתחם תצפיות של מחבלי החמאס שמוקם במסגד.
ב-27 בדצמבר אישר אבי רוזנפלד מפקד אוגדת עזה יציאה של חטיבה 5 תחת פיקוד אוגדת עזה למבצע "עוז וניר" בח'וזאעה נגד מחבלים שביצעו את הטבח בניר עוז.
ב-30 בדצמבר לוחמי צק"ח 7 העמיקו את התמרון דרומה ופשטו על מפקדות צבאיות של חמאס בלב ח'אן יונס.
ביניהן, חמ"ל המודיעין הצבאי של ארגון הטרור בעיר, האחראי על כלל הפעולות המודיעיניות של חמאס במרחב.
במתחם אותר גם חמ"ל של הג'יהאד האיסלאמי.
ביעדים שעליהם פשטו הלוחמים אותרו מסמכים בעלי ערך רב.
בנוסף, לוחמי גבעתי פשטו על תשתיות טרור במרחב וחיסלו מחבלים שנערכו לפגיעה בכוחות באמצעות ירי צלפים וטנקים.
מכלול האש של החטיבה ביצע מספר תקיפות באמצעות כלי טיס אוויריים, בהן חוסלו מחבלים חמושים והושמדו מטרות כגון אתר לייצור אמצעי לחימה ומעוז של מחבלי חמאס.
כמו כן, נפטר מפצעיו מפקד צוות בסיירת גבעתי, לאחר שנפצע ב-22 בדצמבר.
ב-7 בינואר 2024 כוחות מחטיבת גולני חיסלו בפאתי ח'אן יונס, על ידי הכוונת כלי טיס, חוליית מחבלים שנכנסה לרכב אחרי שהעמיסה אותו באמצעי לחימה.
ב-8 בינואר נהרגו סמל רועי טל, לוחם בגדוד 94 של חטיבת כפיר, ושני לוחמים מגדחה"ן 8219, של עוצבת חצי האש (551) רס"ל במיל' דוד שורץ, בן 26 מאלעזר, ורס"ל במיל' יקיר הכסטר.
באירוע בו נפלו שניהם נפצעו 17 נוספים.
באותו היום תקף חיל האוויר כ-30 מטרות בהן מנהרות, תשתיות טרור ומחסני נשק וחיסל 40 מחבלים.
ב-10 בינואר המשיכו כוחות צה"ל לפעול בח'אן יונס ואיתרו מנהרה שבה הוחזקו חטופים בתנאים קשים.
לתוך המנהרה הוכנסו צוותי תקשורת בין-לאומיים כדי להיחשף לתנאי השבי.
ב-11 בינואר תקף מטוס קרב של חיל האוויר בהכוונת מרכז האש של אוגדה 98 מבנה צבאי של ארגון הטרור חמאס וחיסל שבעה מחבלים.
ביניהם מפקד בכוח הנוח'בה אשר לקח חלק בטבח ב-7 באוקטובר.
כוח של חטיבת הקומנדו זיהה במרחב העיר שלושה מחבלים חמושים שיצאו מביתו של פעיל חמאס והתקרבו לכוחות צה"ל, לוחמי צוות הקרב ירו ופגעו במחבלים.
ב-13 בינואר במהלך פעילות של צוות הקרב של חטיבה 7 במרחב ח'אן יונס, כוחות איסוף זיהו שני מחבלים חמושים.
הכוחות הכווינו כלי טיס של חיל האוויר שתקף וחיסל את המחבלים.
בנוסף הכוחות חיסלו באמצעות ירי טנק חמישה מחבלים ואיתרו פיר תת-קרקעי במרחב העיר.
במהלך הפעילות נהרג לוחם הנדסה של גדחה"ן 603 של החטיבה.
ב-15 בינואר זיהו כוחות אוגדה 98 שני מחבלים שמעמיסים אמצעי לחימה על משאית.
כלי טיס של חיל האוויר, בהכוונת מרכז האש האוגדתי, תקף את המשאית, השמיד את אמצעי הלחימה, וחיסל את המחבלים שנמלטו למבנה סמוך.
לוחמי צוות הקרב של חטיבה 7 פשטו על מפקדה מבצעית של חמאס במרחב העיר, והחרימו אמצעי לחימה וציוד צלילה השייך לכוח הימי של חמאס.
בנוסף, כוחות צה"ל השמידו שני מחסני אמצעי לחימה מהקרקע ומהאוויר, תקפו מבנים צבאיים של ארגון הטרור חמאס ואיתרו אמצעי לחימה בתוך ארון חדר ילדים בביתו של מחבל חמאס.
באותו היום נהרג ניצן שסלר, לוחם בגדוד 7155 של חטיבה 55 בקרב בח'אן יונס.
ב-16 בינואר פשטו לוחמי יחידת מגלן ויחידת אגוז על משרדיהם של מפקדים בכירים בגדוד הדרומי של חטיבת ח'אן יונס, ביניהם משרדו של מפקד הגדוד, שבו אותרו אמצעי לחימה.
כמו כן, הלוחמים זיהו במרחב מצלמות תצפית של חמאס אותן השמידו.
במקביל, לוחמי יחידת דובדבן פשטו על עשרות תשתיות טרור בדרום ח'אן יונס.
במהלך הפשיטה נתקלו הלוחמים בחוליית מחבלים, ניהלו מולה קרב וחיסלו אותה.
באותו היום פרסם דובר צה"ל כי באותו השבוע זוהה שיגור שבוצע משטח בית החולים נאצר אל עבר כוחות צה"ל.
ב-17 בינואר הודיע צה"ל כי חיסל באמצעות כלי טיס של חיל האוויר ובשיתוף שב"כ את בלאל נופל, ששימש כאחראי על חקירת חשודים בריגול נגד חמאס במרחב דרום הרצועה.
לוחמי צוות הקרב החטיבתי 7 זיהו שלושה מחבלים בורחים למבנה לאחר שירו פצצות מרגמה לעבר הכוחות, והכווינו מסוק קרב שתקף וחיסל את שלושת המחבלים.
באותו היום פורסם כי סמ"ר אוריה איימלק גושן, לוחם בסיירת גבעתי נהרג במהלך קרב במרחב העיר.
עד 20 בינואר 2024, פורקו 3 מתוך 5 גדודי החמאס באזור.
לפי צה"ל, פעלו לוחמי חטיבת כפיר בקסבה בח'אן יונס שבשכונת בני סוהילה.
אוגדה 98 פתחה באותם ימים במבצע אוגדתי במרכז ח'אן יונס, במטרה לייצר לחץ ממספר כיוונים ולהביא לכניעה של גדודי חטיבת ח'אן יונס שנותרו במרחב.
ב-20 בינואר בזמן פשיטה על תשתית טרור, ירו מחבלים RPG לעבר כוח השריון של צוות הקרב של סיירת צנחנים.
כתוצאה מהירי נהרג לוחם שריון מגדוד 7421, רס"ל (במיל') אוריאל אביעד סילברמן ונפצעו שלושה לוחמים נוספים.
הלוחמים ניהלו מרדף מול המחבלים שביצעו את הירי וחיסלו בקרבות פנים מול פנים תשעה מחבלים.
במהלך המרדף, מספר לוחמים נכנסו למבנה בו הסתתרו מחבלים, במקום התפתח קרב יריות פנים אל פנים מול המחבלים.
ב-21 בינואר, בשעות הערב, פתחה אוגדה 98 במתקפה מסיבית במערב העיר ח'אן יונס.
למתקפה קדם מטס תקיפה נרחב של חיל האוויר.
חטיבות גבעתי, הקומנדו, חטיבה 7 של השריון וצנחנים פעלו באזור זה.
למחרת, פורסם כי התחוללו חילופי אש בין צה"ל למחבלים סביב בית החולים נאצר בח'אן יונס.
טנקים של גדוד 360 מחויבת הראל תועדו במערב העיר.
התמרון בח'אן יונס התנהל באופן סימולטני מעל הקרקע ומתחת לפני הקרקע בגלל מנהרות הלחימה בעיר.
עד הערב כיתרו הכוחות את מחנה הפליטים ח'אן יונס ממערב והחלו לתמרן גם אל תוך המחנה.
במקום התרחשו קרבות עזים בין הלוחמים לבין מחבלים.
במהלך המתקפה נהרגו שלושה קצינים מגדוד 202 של החטיבה ביניהם: רס"ן דוד נתי אלפסי סמג"ד, רס"ן איליי לוי מפקד פלוגה בגדוד, וסרן אייל מבורך טויטו מפקד מחלקה בגדוד.
באותו קרב נפצע לוחם נוסף מגדוד 202, חטיבת הצנחנים באורח קשה.
כחלק מהמתקפה על מערב ח'אן יונס כוחות חטיבת גבעתי פשטו על המוצב המרכזי של חמאס בח'אן יונס.
המוצב, "אל-קדאסיה", כלל דגמים המדמים שערי כניסה של קיבוצים, בסיסים וכלי רכב משוריינים של צה"ל.
כמו כן, לוחמי גבעתי פשטו על משרדיהם של בכירי חטיבת ח'אן יונס, ואיתרו תשתיות ואמל"ח.
דובר צה"ל הודיע כי כוחות אוגדה 98 השלימו את כיתור ח'אן יונס וחיסלו בשיתוף פעולה עם חיל האוויר עשרות רבות של מחבלים ב-22 בינואר.
ב-25 בינואר במרחב ח'אן יונס העמיקה חטיבת הקומנדו והתקדמה בלחימה, כאשר היא לוותה בלחימה עם חוליות מחבלים שחוסלו באמצעות ירי צליפה, הכוונת טילים מדויקים וירי טנקים.
באחד המקרים, זיהו לוחמי אגוז שלושה מחבלים חמושים ושיגרו לעברם טיל מדויק מסוג עוקץ פלדה שחיסל אותם.
בנוסף, בפשיטה על מבנה במרחב חיסלו הלוחמים ארבעה מחבלים בהיתקלויות מטווח קצר.
במבצע ייעודי של כוח הצלפים של יחידת אגוז, ביצעו הלוחמים מספר חיסולים מדויקים במספר שעות בשיטה המותאמת לחוליות האויב שיוצאות מהתת-קרקע.
כמו כן, לוחמי יחידת מגלן פעלו בשטח וחיסלו מחבלים בקרבות עזים, פשטו על יעדי טרור ואיתרו אמצעי לחימה.
הלוחמים פשטו על מפקדה צבאית של מפקד המערך המודיעין של הג'יהאד האסלאמי פלסטיני וכן על מפקדת חמאס בה איתרו כמויות רבות של מחסניות, כלי נשק, מכשירי קשר טקטיים, אמצעים לראיית לילה, מפות ומידע מודיעיני בעל ערך רב.
בנוסף כוחות חטיבת הצנחנים פעלו בשכונת אל-אמל בח'אן יונס.
הלוחמים נתקלו במחבלים וחיסלו אותם מטווח קרוב, פשטו על תשתיות טרור, איתרו והשמידו אמצעי לחימה, מרגמות ורקטות.
במהלך פשיטה של כוחות החטיבה על אתרים צבאיים של חמאס, איתרו הלוחמים עשרות כלי נשק מסוג AK-47, רימוני רסס, מטעני הטלה של רחפן ופצצות מרגמה.
הכוחות נתקלו בשלושה מחבלים במבנה שירו לעבר הכוח.
הלוחמים השיבו בירי מדויק לעבר המחבלים, שניים מהם חוסלו והשלישי נפגע וברח אל תוך מבנה.
הלוחמים העלו רחפן כדי לסרוק את המבנה אליו ברח המחבל, זיהו אותו פותח בירי לעבר הרחפן וחיסלו אותו.
בנוסף, צוותי הצלפים של החטיבה חיסלו באמצעות ירי מדויק עשרות מחבלים חמושים שהיוו איום על הכוחות, לצד שימוש באמצעי תצפית וסגירות מעגלים עם כוחות שריון, הנדסה ואוויר.
בהודעה של מתאם פעולות הממשלה בשטחים נאמר כי חמאס פעל מבתי החולים נאצר ואל-אמל בח'אן יונס ומסביב להם.
במקביל ללחימה מעל פני הקרקע, צה"ל תמרן במנהרות הטרור מתחת לח'אן יונס, בהובלת לוחמי יהל"ם (יחידת העילית של צה"ל ללוחמת מנהרות) ושב"כ.
הכוחות איתרו מרחבים תת-קרקעיים ששימשו את בכירי החמאס, חיסלו מחבלים בלחימה במנהרות ואף הכניעו ועצרו מחבלים שהתחבאו מאחורי דלתות הדף ולקחו אותם לחקירה מודיעינית.
ב-29 בינואר פשטו כוחות אוגדה 98 על מנהרה תת-קרקעית הממוקמת תחת בית הקברות בבני סוהילה שבח'אן יונס, ואיתרו בה גם חדרים מהם נוהלה מתקפת ה-7 באוקטובר.
מחבלים ששהו בתוך המנהרה חוסלו ובסיום החקירה היא הושמדה על ידי לוחמי יחידת יהל"ם.
אוגדה 98 הכוללת את כוחות הקרקע חיל רגלים, חיל הנדסה קרבית וחיל שריון, יחידות קומנדו ובשיתוף חיל האוויר, וחיל התותחנים שהמשיכו לפגוע ולהשמיד מחבלים ואת כל מטרות ובסיסי החמאס ובתמיכת כוחות אש ומודיעין.
ב-3 בפברואר, לוחמי צוות קרב של חטיבת הצנחנים פשטו על מבנה בן מספר קומות ששימש את מפקד חטיבת ח'אן יונס לניהול לחימה ואיתרו בו אמצעי לחימה וביניהם AK-47, מחסניות, ציוד צבאי, ואמצעים טכנולוגיים.
מחבל שהתקרב לכוחות החטיבה כשהוא חמוש בסכין והשליך שני רימונים לעבר הלוחמים, חוסל על ידם בירי.
בפשיטות נוספות של הכוחות אותר מצבור של רקטות RPG בתוך בתי מחבלים.
לוחמי צוות הקרב של חטיבת גבעתי במרחב ח'אן יונס, חיסלו מחבל שנצפה מתקרב לכוחות.
כמו כן, מכלול האש החטיבתי הכווין כלי טיס שתקף וחיסל שני מחבלים שניצפו מתקרבים למבנה.
במקביל צוות קרב של חטיבת הצנחנים העמיק את הפעילות בשכונת אל-אמל שבמערב ח'אן יונס, הלוחמים פשטו על כספות של החמאס ועל משרד חלפנות של הארגון, שבהם אותרו יותר מ-3 מיליון ש"ח ששימשו ככספי טרור.
עוד אותרו מסמכים מודיעיניים של ארגון הטרור.
בנוסף, הלוחמים איתרו בשכונה אמצעי לחימה, עשרות תשתיות טרור של החמאס, פירים תת-קרקעיים, עמדות תצפית ומפעלים לייצור אמצעי לחימה שונים.
החיילים נלחמו מול הגדוד האחרון של חמאס שפעל במערב העיר.
במהלך הלחימה במרחב, לוחמי וצלפי יחידת אגוז חיסלו מחבלים בקרבות פנים אל פנים.
הלוחמים פשטו בהכוונה מודיעינית על תשתיות טרור ואיתרו אמצעי לחימה.
ב-9 בפברואר, בוצע מבצע סריקה של צה"ל בבית החולים "אל-אמל".
בסריקה נעצרו עשרות מחבלי חמאס שהתחזו לעובדים בארגון הסהר האדום הפלסטיני.
לוחמים מחטיבה 646 החלו להילחם בשכונת העבסן הקטנה בח'אן יונס, ובמהלך פעילותם איתרו כלי נשק, טלפונים, רימונים, מחסניות, מדים וחוברות לחימה של חמאס.
במהלך הלחימה, בניין ממולכד התפוצץ ונהרגו 3 לוחמים בהם סא"ל (במיל') נתי אלקובי, מפקד גדוד 630.
ב-15 בפברואר פתח צה"ל במבצע בבית החולים נאצר בח'אן יונס בשביל להגיע לפעיל חמאס.
כמו כן, נאמר כי ייתכן שבמקום היו גופות של מי שנחטפו בזמן מתקפת ה-7 באוקטובר.
חטיבת הקומנדו, שייטת 13 וחטיבת הצנחנים נוספים פעלו בתוך הרצועה.
לפי הודעת צה"ל, עצרו הכוחות עד 16 בפברואר יותר מ-20 מחבלים שלקחו חלק בטבח 7 באוקטובר, ועשרות חשודים נלקחו לחקירה.
בסריקות במרחב בית החולים איתרו לוחמי מגלן מרגמות, רימונים ואמצעי לחימה נוספים השייכים לחמאס ובנוסף לכוחות מסוקי קרב וזיק.
במהלך הלחימה במתחם בית החולים נהרגו לוחם סיירת צנחנים ולוחם גדוד 202 של חטיבת הצנחנים.
ב-18 בפברואר הצהיר שר הביטחון יואב גלנט בסיור בדרום כי חטיבת ח'אן יונס של חמאס הוכרעה, ולא מתפקדת יותר כגוף צבאי מסודר.
ב-24 בפברואר לוחמי צוות הקרב של חטיבת גבעתי המשיכו בפשיטות על יעדי טרור ואיתרו אמצעי לחימה ביניהם: רובי צלפים, רובים מסוג AK-47, רימונים ומחסניות.
במהלך היתקלות עם מחבלי חמאס וחילופי אש נהרגו סמ"ר עידו אלי זריהן וסמ"ר נריה בלטה, לוחמי סיירת גבעתי.
ב-29 בפברואר סיימה חטיבת הצנחנים את תפקידה בתמרון הקרקעי בח'אן יונס, נערך טקס לרגל יציאת הלוחמים מהרצועה לאחר 120 ימי לחימה, כעת משימתם תהיה לשמור על יישובי העוטף.
במקביל תפסה חטיבת ביסל"ח את מקומה של החטיבה בתמרון בח'אן יונס.
בליל 1 במרץ, במהלך פעילות, נכנסה פלוגת חי"ר של גדוד 450 המורכב מלוחמי כפיר מחטיבת ביסלמ"ח לאזור העבסאנים במזרח ח'אן יונס במטרה לאבטח ציר לוגיסטי, תוך פשיטה על יעדי טרור בפאתי ח'אן יונס.
בזמן שהכוח נכנס למבנה דו-קומתי, הוא עלה על זירת מטעני חבלה בתוך המבנה ומחוצה לו.
כתוצאה מכך נהרגו שלושה לוחמי גדוד 450 של חטיבת ביסל"ח, סמל דולב מלכה, סמל אפיק טרי, וסמל ינון יצחק, אשר שירתו כלוחמים בגדוד נחשון (90) של חטיבת כפיר.
ב-3 במרץ, פורסם שלפי צה"ל, אוגדה 98 הכריעה את חטיבת ח'אן יונס של חמאס בחודש האחרון, והפעולות שהצבא עוד ביצע באזור הזה העבירו את הלחימה גם בדרום הרצועה – הלכה למעשה – לשלב הבא.
במסגרת הזו, צה"ל ערך פשיטות חוזרות במוקדי חמאס.
השליטה המבצעית של צהל במערב ח'אן יונס נמשכה כמה שבועות.
ב-6 במרץ כוח של יחידת אגוז, מלווה בכוח של יחידת עוקץ, נכנס לבניין רב קומות במסגרת הפשיטות שמבצעים לוחמי חטיבת הקומנדו בשכונת חמד בח'אן יונס.
בקומה העליונה ארבו ללוחמים מספר מחבלים, ולאחר שהכוח נכנס לבניין – המחבלים ירו עליהם RPG והפעילו עליהם מטען שהונח שם מראש.
כתוצאה מכך נהרג סמ"ר דויד ששון, לוחם מיחידת עוקץ ומספר לוחמים נפגעו, היתר – חתרו למגע עם המחבלים וניהלו מולם קרב.
שני מחבלים חוסלו במקום בקרב מטווח קצר, ובהמשך – שני מחבלים נוספים שנמלטו חוסלו באמצעות כטב"ם מסוג זיק שהרג אותם.
במהלך פיצוץ מטען במסגרת היתקלות עם מחבלים נהרג סמ"ר דויד ששון, לוחם מיחידת עוקץ של חטיבת המרום.
באותו הקרב, נפצעו באורח קשה שלושה לוחמים מחטיבת הקומנדו ושני לוחמים מיחידת עוקץ.
שבעה לוחמים נוספים נפצעו באורחים שונים.
בקרב נוסף, כך נמסר, לוחם בחטיבת הקומנדו נפצע באורח קשה בדרום רצועת עזה.
צה"ל הרחיב את הלחימה בח'אן לעיירה אל-קרארה ולפרויקט המגורים הקטרי "מדינת חמד".
לילה קודם ביצע חיל האוויר גל תקיפות כדי לייצר חגורת אש ראשונית לקראת התמרון.
עד לתחילת החודש, צה"ל עצר כ-1,200 מחבלים בגזרת ח'אן יונס.
בתחילת אפריל פעל צה"ל באזור בית החולים אל-אמל.
ב-5 באפריל חולצה גופתו של החטוף אלעד קציר שנרצח במהלך השבי.
ב-7 באפריל פורסם כי כוחות אוגדה 98 יצאו לחלוטין מח'אן יונס, כדי לעבור ללוחמה מבוססת פשיטות, וכדי להיערך לקרב ברפיח.
ב־13 ביולי 2024 חוסל מח"ט ח'אן יונס ראפע סלאמה בתקיפה אווירית במרחב אל-מוואסי ("הכפר השוודי") במסגרת ההתנקשות במוחמד דף.
ב-22 ביולי 2024 פשטו כוחות גדולים של אוגדה 98 עם צק"ח 7, צק"ח הצנחנים וצק"ח הקומנדו על העיר ח'אן יונס, אחרי שחמאס שב להתבסס בה ולשקם את תשתיותיו.
קודם לכניסה פיזר צה"ל כרוזים והפיץ אזהרות במגוון אמצעים בהם קרא לתושבי העיר להתפנות.
ב-30 ביולי השלימה אוגדה 98 את פעילותה באזור ח'אן יונס ביחד עם צוותי הקרב החטיבתיים של 7, צנחנים וקומנדו.
במהלך הקרבות חיסלו הלוחמים מעל ל-150 מחבלים והשמידו תשתיות טרור בהן מנהרות טרור ומחסני אמל"ח.
במהלך הפעילות חולצו גופותיהם של 5 חטופים.
ב-10 באוגוסט שבה חטיבת הצנחנים (במסגרת אוגדה 98) לפעול באזור ח'אן יונס שבדרום הרצועה לאחר קבלת מידע מודיעיני על המצאות תשתיות טרור נוספות, מעל ומתחת לקרקע.
ב-11 באוגוסט במהלך פעילות גדוד 101 בשכונת הקרארות במרחב ח'אן יונס איתרו תוואי מנהרה תת-קרקעי, במקביל פשטו לוחמי הגדוד על יעדים מעל הקרקע.
בפעילות נהרג לוחם הגדוד סמל עומר גינזבורג שנפגע מפגיעת ירי צלף של חמאס.
כוח לוחמים של הגדוד היה במבנה מעל הקרקע, הצלף זיהה זיהה אותם והצליח לפגוע בסמל גינזבורג, באותה התקרית נפצעו באורח קל שני לוחמים נוספים של הגדוד.
ב-19 באוגוסט, במהלך פעילות של סיירת הצנחנים במרחב ח'אן יונס, נהרג סגן שחר בן נון מפגיעת פצצה שהטיל מטוס קרב של חיל האוויר על בניין שבו שהה כוח הצנחנים.
באותה תקרית נפצעו מספר לוחמים נוספים בדרגות שונות.
ב-30 באוגוסט השלימו הכוחות את הפעילות בח'אן יונס ובפאתי דיר אל-בלח.
במסגרת הפעילות, הכוחות חיסלו למעלה מ-250 מחבלים והשמידו עשרות תשתיות טרור.
יחידת יהל"ם השמידה 6 מנהרות טרור שאורכן מגיע לכ-6 ק"מ.
הלושקי/גלושקה (בצ'כית ובסלובקית: Halušky; בהונגרית: Galuska) היא סוג של פסטה מבושלת טרייה, הנאכלת בעיקר כתוספת, כתוספת במרק, אך גם כמנה עצמאית.
על פי המילון האטימולוגי ההונגרי, שמו של המאכל הוא תעתיק מילולי של המילה הפולנית gałuszka (כפתור קטן) וכנראה התפשט באמצעות הסלובקים שגובלים עם פולין לכל הארצות שהיו כלולות באימפריה האוסטרית ולאחר מכן באימפריה האוסטרו-הונגרית.
בחלק מהשפות הסלביות האות "ה-H" מתחלפת לאות "ג-G" ומכאן גם הבדלי השמות.
יש עוד שני מאכלים דומים, אבל לא זהים.
האחד הוא השפצלה הגרמני שהוא פסטה שוואבית או אלמנית בצורה מוארכת המוגשת כתוספת או עם מרכיבים נוספים כמנה נפרדת.
פסטה דומה בעלת צורה עגולה יותר נקראת גם Knöpfle בבאדן-וירטמברג ובאזור המנהלי של שוואביה או Chnöpfli בשווייץ.
השני הוא הנוקרל Nockerl האוסטרי הוא נוצר מהמילה נוקרל ממוצא בווארי-אוסטרי ולפני כ-110–120 שנים הוא נוצר מהגרסה הקטנה של המילה הדרום-גרמנית-אוסטרית Nock, שפירושה חצץ, סלע כדורי, שונית סלע (הכוונה לחתיכות הבצק שצצות מתוך המים הרותחים)
בניגוד לנוקרל שהוא בקוטר 5–15 מ"מ ממוצא אוסטרי-גרמני, שנחתך דרך צלחת מחוררת למי מלח רותחים, ההלושקי/גלושקה נחתכת על פי רוב מלוח בעזרת כף או סכין ולכן היא בערך פי שניים בגודלה מהנוקרל.
הבצק שלו עשוי בעיקר מהמרכיבים קמח חיטה, סולת, בתוספת ביצים (בדרך כלל) ומים.
מערבבים את הקמח והביצים ליצירת בצק חצי מוצק ש"מכניסים" למים רותחים.
הטכניקה של הנחת חתיכות בצק קטנות ("זריקה" בניב) – מלוח עץ (לופאריק) וניקוז ההאלושקי – הם רגעים חשובים מאוד.
יש הרבה מתכונים להכנת המאכל.
התוספת הידועה של סוגי ראגו שונים פרקלט/פפריקש עוף או פפריקש בקר או מכינים אותו כמנה עצמאית עם ביצים, או בגרסאות אחרות עם כרוב, בייקון מטוגן, גבינה, שמנת חמוצה, גבינת קוטג' של פרות וכבשים, עם ובלי שמיר, או עם בצל מטוגן.
ישנה הגרסה של כופתאות תפודים עם גבינה שהוא מאכל בפני עצמו עם תוספת תפוחי אדמה.
פיטר ורש כתב את הדברים הבאים על הגלושקה בנובלה שלו "Rossz asszony" (אישה רעה):
"היא לא למדה אפילו איך להכין את הגלושקה המכונה נוקדלי בבודפשט, אף על פי שיוז'י אהב את כל סוגי הגלושקה, לא רק לפפריקש עוף ופרקלט עגל, אלא גם לבדו ולא כתוספת או עם תפוחי אדמה, גבינת קוטג', ריבה."
הלורליי (Die Lore-Ley או Lied von der Loreley) הוא שיר מאת היינריך היינה משנת 1824, שהופץ בהרחבה בגרסת שיר מאת פרידריך זילכר (1837).
השיר מספר על עלמה יפה היושבת על סלע לורליי מעל הריין.
היינה כתב על אגדה (Lore Lay) שכתב קלמנס ברנטנו ב-1801. השיר נחשב לביטוי של הרומנטיקה של הריין.
בנוגע לנושא המרכזי של אהבה נכזבת, יש המבקשים להכיר במרכיב אוטוביוגרפי בשיר זה (חווית עמליה של היינה); הסירוק במסרק הזהב מתפרש בחלקו כמחווה נרקיסיסטית, אך בעיקר כהתייחסות לסצנות המפתח באגדה נערת האווזים מסיפורי הילדים והבית של האחים גרים וב"גרמניה: אגדת חורף".
אחרים רואים בשיר את עיסוקו של היינה ברומנטיקה או בשירה רומנטית, שמגולמת בדמותה של לורליי.
הוא השתמש במוטיבים ובאמצעי ייצוג מהרומנטיקה ומשירי עם על מנת ליצור אירוניה באמצעות הצטברות והגזמה, גם דרך פאתוס מוגזם ובדרך זו להרחיק את עצמו מהחוויה המתוארת.
הקשר בין ההבל, הפיתוי והארעיות מצביע על תחייתם של מוטיבים של ארעיות ופאר שטחי כפי שהם מתגלמים בתפיסה הרומנטית.
במאה ה-19 נוצרו למעלה מארבעים גרסאות שירים לטקסט של היינה.
פופולרי ביותר היה זה של פרידריך זילכר (1837).
בשנת 1841, ובגרסה מתוקנת בשנת 1856, השיר הולחן על ידי פרנץ ליסט תחת הכותרת (The LoreleySearle 273) כקטע קולי בליווי פסנתר.
ליסט ערך עיבודים נוספים לפסנתר סולו ב-1861 (Searle 532) ולקול ותזמורת ב-1860 (Searle 369).
עם תיאור הטון שלו ותיאור הנוף המובחן שלו, הקשור למצב רוח, לא ניתן להשוות אותו לסגנון העממי הפשוט של זילכר.
קלרה שומאן הלחינה את הטקסט ב-1843 כשיר בליווי פסנתר.
פליקס מנדלסון תכנן אופרה על הנושא (אופ' 98, לא גמור).
בשנת 1900, המלחין הברלינאי פול לינקה הוציא אופרטה בשם Fräulein Loreley .
יוזף נצר הטירולי יצר גרסה להרכב טנור, בס, קלרינט (או קרן) ופסנתר.
חיבור זה נחשב לאחת מיצירותיו החשובות ביותר.
לורה-ליי של היינה שימש במשך זמן רב, במיוחד במאה ה-19, כשיר עם סנטימנטלי.
ולטר א' ברנדזון טען שהשיר כל כך פופולרי, שאפילו הנאציונל-סוציאליסטים ברייך השלישי לא העזו להסיר אותו מאנתולוגיות השירה, למרות שהיינריך היינה, כיהודי, היה מהמשוררים שיצירותיהם נאסרו ונשרפו.
עם זאת, מחברו הועלם, ובמקום זאת, לשם ציון זהות המשורר נאמר בעיקר "משורר גרמני לא ידוע" או נוסח דומה לכך.
עם זאת, טרם נמצאו ראיות לטענה זו.
שירו של היינה תורגם לעברית פעמים רבות.
התרגום הראשון היה של עשהאל פוחצ'בסקי בשנת 1914. מאז השיר תורגם גם על ידי ש.
בן ציון, יצחק קצנלסון, פנחס לנדר (אלעד), גילה אוריאל, שלמה טנאי, עדה ברודסקי, פנחס שדה, אמיר אור ואריאל הירשפלד, משה גנן, עופר חן, וזיוה שמיר.
שירו של היינה עובר עריכה אמנותית עד היום ומעובד ליצירות עכשוויות.
הנס-ירגן בוכנר, ראש להקת היינדלינג, השתמש בשיר זה בתוך השיר Waltz מתוך האלבום Spinn I מ-1985. בנוסף, גרסה קומית ל-Lore-Ley של היינה מאת קוליה וילצקה (Kolja Wilcke) פורסמה בשנת 2010 בסצנת הקומיקס הברלינאית המתפתחת.
הלהקה מדיסלדורף "קאלחון" (Callejon) עשתה וריאציה על החומרים של היינה באלבומה "Eternia" משנת 2022 בשיר "Loreley X2p1".
הלחימה בנפת בינת ג'בייל במלחמת חרבות ברזל הוא תמרון שמבוצע על ידי שתי עוצבות שונות באזור נפת בינת ג'בייל כחלק מהתמרון הקרקעי בלבנון במלחמת חרבות ברזל.
מטרת הלחימה היא טיהור המרחב וסיכול תוכנית "כיבוש הגליל".
ב-7 באוקטובר, בשורת התקפות של מפקדות בדרום לבנון, נהרגו אחמד חסן נזאל אחראי מרחב ההתקפה בבינת ג'בייל בכוח רדואן, ואחראי הארטילריה בגזרת בינת ג'בייל עלי אחמד אסמאעיל.
ב-11 באוקטובר נהרג המחבל ע'ריב א-שוג'אע, מפקד מערך הנ"ט של כוח רדואן במרחב מיס אל-ג'בל.
ב-25 באוקטובר נהרג אחמד ג'עפר מעתוק, מפקד גזרת בינת ג'בייל בסיכול ממוקד.
בנוסף מפקד מרחב עייתרון ביחידת רדואן של חזבאללה, המחבל עבאס עדנאן מוסלם נהרג בסיכול ממוקד.
ב-29 באוקטובר מפקד מרחב עייתא א-שעב חסן עקיל ג'וואד נעצר על ידי לוחמי חטיבת גולני.
הקרבות בשורה הראשונה של כפרים
ב-2 באוקטובר 2024 נכנסו כוחות צה"ל אל הכפר יארון עם תחילת הלחימה.
חזבאללה פיצץ 2 מטענים ליד הכוחות.
בסוף היום המחבלים עברו צפונה וצה"ל השתלט על הכפר.
ב-4 באוקטובר נמשכו קרבות בכפר עם חוליות מחבלים שעברו בין הכפר יארון לכפר עייתרון.
ב-6 באוקטובר התחילו קרבות בעומק הכפר יארון.
צה"ל שיטח את מסגד הכפר.
לאחר כיבוש הכפר שיטח צה"ל חלקים נרחבים בכפר.
תצלומי לוויין הראו כי יותר מ-60% מהכפר שוטח על ידי צה"ל.
ב-12 בנובמבר התחילו כוחות מהכפר יארון להתקדם לכפר עין אבל.
מרחב נורית הוא השטח שבין הכפר עייתא א-שעב ובין הגבול בין לבנון לישראל.
ב-1 באוקטובר 2024, תחת חיפוי אווירי כבד, אוגדה 98 חדרה אל תוך מרחב נורית.
אוגדה 98 השמידה את תשתיות המרחב שכללו מחסני אמל"ח ואזורים לשהייה ממושכת.
בסיום המבצע במרחב, כוחות האוגדה התחילו בפלישה אל תוך עייתא א-שעב.
ב-14 באוקטובר התחילו קרבות בחלק הצפוני של הכפר בהובלת חטיבת גולני, בנוסף צה"ל השמיד מטרות בעזרת שיתוף פעולה של כוחות על הקרקע וכוחות באוויר.
כוחות אוגדה 98 השמידו בתוך הכפר את תשתיותיו.
ב-16 באוקטובר בסמוך לשעה 17:00, במהלך פעילות בכפר הלבנוני, כוח סיירת גולני נכנס לסריקות בתוך מבנה ואיתר בתוכו מספר פירים תת-קרקעיים.
כחצי שעה לאחר תחילת הסריקות במתחם, ארבעה מחבלי חזבאללה הגיחו מתוך המבנה ופתחו באש מטווח קרוב על הלוחמים בגרם המדרגות.
הלוחמים השיבו אש – וחיסלו את כל ארבעת המחבלים.
כתוצאה מהאירוע נפגעו 10 לוחמי סיירת גולני, מהם 5 נהרגו.
לוחמי גדוד 13 כבשו את מרכז הכפר, חיסלו מחבלים רבים ושבו 3 מחבלי חזבאללה.
ב-17 באוקטובר פורסם כי צה"ל השלים את כיבוש מרכז הכפר.
ב-29 באוקטובר לוחמי גולני עצרו את חסן עקיל ג'וואד, מפקד המרחב, והוא נלקח לחקירה.
ב-1 בנובמבר פורסם כי חצי מהכפר שוטח.
ב-5 בנובמבר פורסמו תמונות לוויין שלפיהן יותר מ-75% מהכפר שוטח.
ב-2 באוקטובר חטיבת גולני נכנסה ללבנון מכיוון אביבים והתקדם למארון א-ראס.
מחבלי חזבאללה ירו רקטות לכיוון הכוח וניסו להרוג חיילים.
לאחר מכן הכוח התקדם לפאתי הכפר והתחילו קרבות עם כוחות אוגדת הכפר של חזבאללה.
בתוך הכפר במהלך הקרבות חזבאללה טען להרס 3 טנקי מרכבה, לפי צה"ל טנק 1 נפגע.
ב-3 באוקטובר חטיבת גולני השלימה את כיבוש רוב הכפר והרגה את רוב אוגדת הכפר.
ב-4 באוקטובר נכנסה חטיבת גולני לכפר מארון א-ראס לאחר לחימה נגד כוח רדואן.
דחפורים שהגיעו עם החטיבה התחילו לשטח את הכפר והרסו פסלים ודברים אחרים הקשורים לאיראן.
ב-5 באוקטובר פורסם כי חטיבת גולני מצאה בכפר כמויות גדולות של נשקים.
תמונות של הנשקים פורסמו על ידי צה"ל.
ב-8 באוקטובר, חטיבת גולני השמידה אנטנה בכפר והרסה מגדלי תצפית.
בנובמבר 2024, לראשונה מאז הקמתה, הצטרפה סיירת חרוב של חטיבת כפיר ללחימה תחת חטיבת הנח"ל הצפונית.
ב-8 בנובמבר צה"ל הפציץ תשתית של חזבאללה מתחת לכפר.
ב-10 בנובמבר צה"ל הרס מתחם של חזבאללה באורך קילומטר וחצי.
ב-11 בנובמבר לאחר סיום מבצע במשך 7 ימים צה"ל אטם מנהרה שנמצאה מתחת לבית קברות.
בין 15 ל-16 בנובמבר חזבאללה טען לירי רקטות לכיוון כוחות בדרום הכפר.
ב-17 באוקטובר נכנסו כוחות צה"ל אל הכפר והתחילו שם קרבות.
חזבאללה פצע מספר חיילים במארב במבנה.
כתוצאה מהמארב התחיל קרב שארך 5 שעות שהסתיים בחיסול המחבלים ובחילוץ החיילים הפצועים.
ב-21 באוקטובר, טנקים של צה"ל נכנסו לפאתי הכפר רמיש בכיוון עייתא א-שעב.
ב-1 באוקטובר כוח של צה"ל נכנס לדרום לבנון והתחיל להתקדם לכיוון עייתרון, אך חוליית מחבלים ארבה לכוח וניסתה להרוג חיילים.
בלילה בין ה-20 ל-21 באוקטובר נכנסו גדודי חטיבת הצנחנים 226 וגדודי חטיבת אלון, חטיבת הנח"ל הצפונית, לתמרון בכפר.
כוחות חטיבה 226 נלחמו בכפר שבעה ימים, חיסלו מחבלי חזבאללה במספר היתקלויות והגיעו עד פאתי הקסבה.
ב-24 באוקטובר חזבאללה ירה רקטות לכיוון הכוחות שפלשו למרכז הכפר עייתרון ממזרח ומערב הכפר.
ב-26 באוקטובר, בצהרי שבת, שעות ספורות לפני היציאה מהכפר, הותקל גדוד 8207 מחטיבת אלון במהלך טיהור מבנה בקסבה על ידי מחבלים שהתבצרו בו.
התנהל קרב ארוך של כמה שעות, במהלכו עלה חשש כי נחטף חייל, הוכרז נוהל אפולו וכוחות מיוחדים רבים הוקפצו לאזור.
לקראת שקיעה חוסל המחבל האחרון והחלו חיפושים אחר הנעדרים, כאשר לפנות בוקר אותר אחרון החללים.
תוצאות האירוע, כ-15 פצועים ו-5 הרוגים: רס"ן אליאב אביטבול, רס"ם שאול מויאל, רס"ר גלעד אלמליח, סרן הרב אבי גולדברג וסרן עמית חיות.
לאחר כשבועיים נפטר רס"ר גיא שבתאי מפצעיו, והעלה את מספר ההרוגים ל-6.
ב-10 בנובמבר כוח צה"ל בכפר התחיל בהתקדמות לכיוון בינת ג'בייל.
מחבלי חזבאללה ארבו לכוחות צה"ל, שאיתרו את המחבלים וחיסלו אותם.
בין 15 ל-16 בנובמבר בלילה דווחו קרבות בעיירה.
ב-13 באוקטובר, כוחות חזבאללה תקפו כוחות של צה"ל בכפר א-דהיירה .
צה"ל שיטח את המסגד של הכפר, וגם בתים צמודים לגבול.
ב-29 באוקטובר פורסם כי צה"ל השמיד חצי מהכפר.
הקרבות בשורה השנייה של הכפרים
ב-12 באוקטובר 2024 חיילים מעוצבת הגליל התקדמו באזור הכפר ראמיה.
בתגובה חזבאללה ירה רקטה לכיוון הכוח.
ב-13 באוקטובר 2024, גדוד 9220 מחטיבה 6 מלווה במספר טנקים מחטיבה 188 התקדמו לכיוון הכפר ראמיה.
כוחות של חזבאללה התקדמו לעבר הכוחות, ובאזור התחיל קרב.
כוחות החטיבה נקלעו למארב מרחבי של כוחות מיוחדים של חזבאללה, שכלל ירי של 4 טילי נ"ט ו-28 פצועים ללא הרוגים, כשמנגד מחבלי חזבאללה רבים חוסלו.
בעקבות המארב כוחות החטיבה נסוגו חזרה לשטח ישראל, ויומיים לאחר מכן חזרו לאותו הכפר וכבשו אותו.
לפי צה"ל, ב-14 באוקטובר, בזמן הקרב, טנקים פרצו בטעות לתוך בסיס של יוניפי"ל.
בפריצה נפצעו 3 חיילים של הארגון והגדר הראשית של הבסיס נהרסה.
ב-15 באוקטובר, יומיים לאחר תחילת הקרב, הושלם כיבוש הכפר ראמיה בידי כוחות חטיבה 6 גדוד 8103 בנוסף לכוחות הנדסה ושריון.
ב-1 בנובמבר פורסם כי מרכז הכפר שוטח.
ב-12 בנובמבר כוחות מכפר יארון התחילו להתקדם לכפר עין אבל.
ב-13 בנובמבר חזבאללה ירה רקטות לכיוון הכוחות שהתקדמו.
ב-6 בנובמבר צה"ל התחיל פלישה אל חַי אל-מַ֫סְלַח'.
בתוך מספר שעות כבש את האזור והתחיל בטיהורו.
ליד בינת ג'בייל כוחות התחילו להתכונן לפלוש לעיר.
ב-10 בנובמבר כוחות בכפר התחילו להתקדם קרוב יותר לכיוון בינת ג'בייל.
מחבלי חזבאללה ארבו לכוחות אך צה"ל ראה את המחבלים וחיסל אותם.
ב-12 בנובמבר חזבאללה טען לירי 24 רקטות לכיוון כוחות שהתקדמו מכפר מארון א-ראס ועייתרון לכיוון הכפר עיינאתא.
ב-13 בנובמבר כאשר חיילי גדוד 51 של חטיבת גולני התקדמו לכיוון עיינאתא, מחבלים עשו להם מארב, הלוחמים ברחו לתוך מבנה ומחבלים מכיוונים אחרים ירו עליהם רקטות.
הבניין נשרף ו-6 חיילים נהרגו.
ב-14 בנובמבר, במהלך היתקלות עם מחבלי חזבאללה באזור עיינאתא, חייל מחטיבת גולני נהרג.
בין 15 ל-16 בנובמבר בלילה דווח על קרבות בעיירה.
ב-16 בנובמבר התחילו קרבות בתוך העיר בינת ג'בייל, מצפון לכפר עייתרון.
ב-17 בנובמבר כוחות צה"ל התחילו להתקדם לבינת ג'בייל, ממספר כיוונים: ציר עיינאתא – עייתרון – בינת ג'בייל, ציר מארון א-ראס – בינת ג'בייל, וציר עין אבל – בינת ג'בייל.
הלחימה בנפת צור במלחמת חרבות ברזל הוא תמרון שמבוצע על ידי עוצבת המפץ באזור נפת צור כחלק מהתמרון הקרקעי בלבנון במלחמת חרבות ברזל.
ב-1 בנובמבר הרג צה"ל בסיכול ממוקד בצור את מועין מוסא עז א-דין, מפקד גזרת החוף.
איתו חוסל מפקד מערך הארטילריה של גזרת החוף בארגון חסן מאג'ד דיאב.
ב-8 באוקטובר, עם תחילת הבוקר, נכנסה עוצבת המפץ (אוגדה 146) אל תוך הכפר מרווחין כחלק מהכניסה אל האזור.
בכפר החיילים התחילו להשמיד את תשתיות הכפר.
בין היתר, הכוחות נטרלו במרחב מנהרה באורך כ-20 מטרים שחוצה לישראל, ללא פתח יציאה בצד הישראלי.
ב-20 באוקטובר הרס טנק של צה"ל מגדל תצפית וגדר מערכת של עמדה של יוניפי"ל.
במהלך חודש אוקטובר השמידו כוחות חטיבה 205 וחטיבה 2 בעזרת גדחה"ן 7071 את רוב הבתים בכפר.
ב-8 באוקטובר פלשה עוצבת המפץ אל תוך המרחב ליד הכפר א-לבונה.
חזבאללה טען שהצליח להדוף את הפלישה.
בערב החיילים הגיעו עם דחפורים אל תוך הכפר.
ב-11 באוקטובר התחילו קרבות נגד חזבאללה במרכז הכפר, שבמהלכם צה"ל תקף עמדה של יוניפי"ל.
הקרבות נמשכו עד 22 באוקטובר.
במהלך הקרב חזבאללה טען שהשמיד שני טנקים בעזרת רקטות נ"ט, אך לפי צה"ל רק טנק אחד נפגע בצורה קלה.
ב-22 באוקטובר, בהערכת מצב של מפקד פיקוד הצפון, הודיעו אלוף אורי גורדין ויפתח נורקין שהמרחב הוכרע.
ב-23 באוקטובר הרחיבו כוחות צה"ל את פעילותם לדרום יארין ולכביש יארין–דהיירה.
ב-23 באוקטובר, בדרום-מערב לבנון, במהלך טיהור מרחב שלא צוין, יצאו לוחמי חזבאללה מפיר שבשטח סבוך וביצעו ירי כלפי כוח מגדוד 222 של חטיבת כרמלי.
בתקרית נהרגו כארבעה לוחמי מילואים ונפצעו שניים נוספים (מתוכם אחד נפצע קשה).
ככל הנראה המחבלים שביצעו את הירי חוסלו במהלך הקרב.
ב-25 באוקטובר פרסם המכון לחקר המלחמה (ISW) תמונות לוויין שבהן אפשר לראות שחלקים גדולים מהכפר הושטחו.
ב-25 באוקטובר טענה יוניפי"ל שבזמן שכוחות צה"ל ביצעו פעולות טיהור בכפר דהיירה , הם ירו לכיוון חיילי יוניפי"ל.
ב-1 בנובמבר חזבאללה טען לירי רקטות לכיוון כוחות בכפר.
ב-17 באוקטובר דיווח המכון לחקר המלחמה (ISW) שכוחות עוצבת המפץ התחילו להילחם בכוח רדואן בכניסה לכפר עלמא א-שעב ובמרחב הצמוד לכפר.
ב-18 באוקטובר דווחו קרבות בכפר.
ב-14 בנובמבר כבשו כוחות חטיבה 226 את הכפר כחלק מהשלב השני בתמרון.
ב-18 בנובמבר התחילו כוחות להתקדם מהכפר עלמא א-שעב לכיוון הכפר ג'ג'ים.
ב-10 באוקטובר טען האו"ם כי צה"ל פתח בירי על שלוש עמדות של יוניפי"ל, וטען גם כי כוחות צה"ל הרסו מצלמות של יוניפי"ל.
בנוסף חזבאללה טען שהצליח לפגוע בטנק, וטען שהחיילים ששהו בטנק נהרגו.
ב-29 באוקטובר, בזמן קרב בעיר א-נאקורה, פגע חזבאללה במפקדה של יוניפי"ל ושמונה חיילים אוסטרים נפצעו.
לאחר הפגיעה מספר מדינות האשימו את ישראל עד שצרפת אמרה שלפי תמונות חזבאללה היה מי שפגע במפקדה.
ב-1 בנובמבר טען חזבאללה לירי לכיוון כוח סיור של צה"ל.
ב-19 בנובמבר כבש צה"ל את מוצב רותם ומנסורי והתחיל במצור על א-נאקורה.
ב-20 בנובמבר התחיל צה"ל להפציץ את אזור ואדי חאמול במטרה להדק את המצור על א-נאקורה.
ב-1 בנובמבר טען חזבאללה שהצליח להדוף את התקדמות צה"ל אל תוך הכפר שיחין.
ב-1 בנובמבר טען חזבאללה שהצליח להדוף את התקדמות צה"ל אל תוך הכפר אל-ג'יביין.
ב-14 בנובמבר דווח על פשיטות של כוחות צה"ל בפאתי הכפר.
ב-15 בנובמבר דווח על קרבות קשים בתוך הכפר נגד חזבאללה.
חזבאללה טען לירי רקטות לכיוון כוחות בכפר.
ב-16 בנובמבר נכבש הכפר על ידי כוחות צה"ל.
ב-14 בנובמבר דווח על פשיטות של כוחות צה"ל בפאתי הכפר טיר חרפא.
ב-16 בנובמבר דווח רשמית כי הכפר טיר חרפא נכבש על ידי כוחות צה"ל.
ב-16 בנובמבר התחיל צה"ל להפציץ את הכפר.
ב-18 בנובמבר כוחות התחילו להתקדם מהכפר עלמא א-שעב לכיוון הכפר ג'ג'ים.
הקרבות בשורה השלישית של כפרים
ב-14 בנובמבר התחילו עימותים קשים בתוך הכפר שַמַע.
צה"ל התקדם אל תוך הכפר והאזורים מדרום לו.
ב-15 בנובמבר הגיעו חיילי צה"ל לקבר שמעון הנביא.
בכפר החיילים נקלעו למארב ומספר חיילים נפצעו ופונו.
ב-16 בנובמבר דווח רשמית כי הכפר נפל לידי כוחות צה"ל וכי הכוחות הפציצו את קבר שמעון הנביא.
ב-15 בנובמבר, לאחר תקיפות בנפת צור, התחילו כוחות צה"ל לפשוט על הכפר חאנין.
ב-16 בנובמבר התחיל צה"ל להתקדם מהכפר שמע לכיוון מוצב רותם על מנת לכבוש אותו מחדש ולהשתמש בו לכיבוש צור וא-נאקורה.
ב-17 בנובמבר פינה צבא לבנון את כל העמדות במרחב.
צה"ל המשיך להתקדם במשך היום לעבר מוצב רותם והכוחות ירו ארטילריה על כל הכפרים והעיירות באזור כדי למנוע תגבורת.
לקראת הערב הכוחות הגיעו למוצב והתחילו קרבות בין צה"ל לחזבאללה.
ב-18 בנובמבר הגיע צה"ל למרחק של קילומטר מכביש החוף, והכוחות התקדמו לנקודות שיאפשרו לנתק את א-נאקורה ולהטיל על העיירה מצור.
לקראת הערב צה"ל תפס עמדות והתחיל להקיף את מוצב רותם, הכוחות כבר התחילו לראות את צור.
ב-19 בנובמבר כבש צה"ל את מוצב רותם והתחיל במצור על א-נאקורה.
ב-16 בנובמבר נכבש חלק מהכפר על ידי כוחות צה"ל.
ב-18 בנובמבר כבש צה"ל את כל מג'דל זון.
הקרבות בשורה הרביעית של הכפרים
ב-18 בנובמבר התחילו כוחות להפגיז את הכפר מנסורי לקראת תמרון בכפר.
ב-19 בנובמבר כבש צה"ל את מנסורי והתחיל במצור על א-נאקורה.
הלחימה בנפת מרג' עיון הוא תמרון שמבוצע על ידי שלוש עוצבות שונות באזור נפת מרג' עיון כחלק מהתמרון הקרקעי בלבנון במלחמת חרבות ברזל.
מטרת הלחימה היא טיהור המרחב, סיכול תוכנית "כיבוש הגליל", וסיום המלחמה עם אזורים נוספים מהר דב בשליטת ישראל.
ב-6 באוקטובר חיסלו מטוסי קרב של חיל האוויר הישראלי את מפקד הפלוגה של מרחב כפר כילא בארגון הטרור חזבאללה, ח'דר עלי טוויל.
ב-7 באוקטובר, בשורת התקפות של מפקדות בדרום לבנון, חוסלו אחראי גזרת חג'ייר חוסיין טלאל כמאל, אחראי גזרת חג'ייר היוצא מוסא דיאב ברכאת, אחראי המבצעים בגזרת חג'ייר מחמוד מוסא כרניב ואחראי הארטילריה בגזרת חג'ייר עבדאללה עלי דקיק.
ב-10 באוקטובר נהרג מפקד מרחב חולא אחמד מוסטפא אל-חאג' עלי בסיכול ממוקד.
ב-18 באוקטובר 2024 הרגו מטוסי חיל האוויר בהכוונת אוגדה 98 את מוחמד חוסיין רמאל, מפקד מתחם א-טייבה.
הקרבות בשורה הראשונה של הכפרים
ב-1 באוקטובר 2024 נכנסו כוחות צה"ל ללבנון והתחילו בפלישה לתוך כפר כילא.
ב-2 באוקטובר נכנסו כוחות אוגדה 36 ללבנון והתפצלו: כוחות גולני התחילו לנוע לכיוון מארון א-ראס, ושאר האוגדה הצטרפה לכוחות בתוך כפר כילא.
הכוחות שהתחילו לנוע לכפר כילא נכנסו דרך הר נוטר.
התחילו באזור קרבות בין הצדדים וחזבאללה ירה עם רקטות, השתמש בפצצות וירה לכיוון הכוחות.
ב-3 באוקטובר דווח באוגדות על חוליות נוספות של מחבלים שהצטרפו להילחם בכוחות צה"ל.
בכפר נמצאו תשתיות טרור רבות, בהם משגרי-רקטות רב-קניים.
ב-8 בנובמבר הפציץ צה"ל כבישים בתוך הכפר.
ב-10 בנובמבר תקף חזבאללה את כוחות צה"ל בכפר 3 פעמים שונות.
ב-11 בנובמבר טען חזבאללה לירי רקטות לכיוון כוחות בכפר.
ב-12 בנובמבר התחילה עוצבת האש להתקדם לכיוון דיר מימאס וא-טייבה מתוך כפר כילא.
ב-1 באוקטובר התחילו כוחות צה"ל בפלישה לכפר מיס אל-ג'בל.
כדי לעזור בלחימה, חיל האוויר תקף 100 מטרות של חזבאללה במרחבים הקרובים לכפר.
את התמרון הקרקעי הובילה חטיבת אלכסנדרוני.
באחד הבתים בכפר, צה"ל מצא מנהרה באורך 150 מטרים.
ב-5 בנובמבר פורסמו תמונות לוויין לפיהם כ-28% מהכפר שוטח.
ב-1 באוקטובר 2024, כוחות של מספר גדודים התחילו בתמרון בתוך הכפר, ונלחמו בכוח רדואן.
ב-5 באוקטובר תמונות לווין שפורסמו הראו שכמעט חצי מהכפר הרוס עקב הלחימה בכפר.
ב-8 באוקטובר כוח גדוד 8207 נכנס לכפר כדי לעזור לגדודים שפעלו בכפר, לאחר שהיה צורך להעביר גדודים לכפרים אחרים.
הכוחות פעלו בכפר בליווי כוחות ארטילריים של עוצבת 'התקומה' (213) וכוחות נוספים, בכדי לחשוף תשתיות אויב ולהשמידן.
ב-13 באוקטובר נפצעו מספר חיילים בקרב בצפון הכפר.
ב-14 באוקטובר בבוקר, גדוד 8207 פרסם סרטון של חורבות הכפר.
ב-10 באוקטובר כוחות התחילו להתקדם לכיוון מוחייביב, שם התחילו קרבות, ולאחר סיום הקרב בבלידא נשלחו חיילים לכיוון מוחייביב.
בליל 6 באוקטובר חצו את הגבול יתר כוחות הצק"ח, בהם צק"ג השריון 121, צק"ג 7012 וגדחה"ן 9227, בצורת קרב התקפה על יעדי הכפר מוחייביב.
על צוות הקרב הגדודי של גדוד 7012 תחת פיקודה של חטיבת "הזקן", הוטלה המשימה לכבוש את הכפר מוחייביב ולהשמיד את התשתיות הצבאיות שבנה חזבאללה בכפר, בדגש על תשתיות התקפיות של כוח רדואן.
בבוקר 7 באוקטובר, שנה לאחר גיוסם ללחימה, הסתער גדוד 7012 של חטיבת אלכסנדרוני, בפיקודו של סא"ל אחיקם הלפרין, על הכפר מוחייביב בהתקפה שבה התנהלו קרבות קשים נגד כוח חזבאללה.
לוחמי הגדוד נתקלו במחבלים בהיתקלויות מטווח קצר, ואלו חוסלו בסיוע צמוד של לוחמי השריון ומסוקי קרב של חיל האוויר.
לאחר מספר ימי קרבות בפאתי ובלב הכפר מוחייביב, הושגה שליטה מבצעית על הכפר.
במהלך 12 ימי הלחימה, איתרו וחשפו לוחמי צק"ח 8 "הזקן" עשרות מתחמי שהייה ומסתור של מחבלי חזבאללה, בהם פירי כניסה לתווך התת-קרקעי, מנהור תת-קרקעי, מחסני אמל"ח ומגוון בתי מסתור לפעילים ומתחמים להיערכות לקראת יציאה להתקפה לשטח ישראל.
בנוסף חשפו הלוחמים כמעט בכל בית בכפר אמל"ח מסוגים שונים, אמצעי תצפית מתקדמים, טילי נ"ט, נק"ל ורימונים, מטענים ורקטות עתירות משקל לשיגור ישיר.
בליל 10 באוקטובר חשפו כוחות גדחה"ן 9227 את מתחם המנהור התת-קרקעי הגדול ביותר שנראה עד אז על אדמת לבנון – למעלה מ-500 מטרים של תווך תת-קרקעי, ובעומק של 300 מטרים לתוך הגבעה שמתחתיה נחפר.
במתחם התגלו עמדות שהייה לזמן ממושך, חדרי לינה, חדרי אחסון מזון, שירותים ומקלחות, חדרי גנרטורים, חדרי תקשורת ופיקוד, ומצבורי אמל"ח גדולים ומשמעותיים שנועדו להוות נקודת זינוק ליציאה להתקפה לעבר שטחי מדינת ישראל.
דובר צה"ל תא"ל דניאל הגרי ביקר במנהרה ופרסם סרטון שבו הוא הציג לציבור את הממצאים שאותרו בתוכה.
לצד גילויי התווך התת-קרקעי, השמידו כוחות גדחה"ן 9227, בהם פלוגות הפלסים ופלוגת הצמ"ה, למעלה מ-400 בתי מחבלים, בדגש על מרכז הכפר מוחייביב שהושמד כליל לרבות צירי הגישה אליו.
במהלך 7 ימי עבודה מאומצים בין 11–18 באוקטובר, כוחות יחידת יהל"ם בשילוב עם גדחה"ן 9227, מיפו את המנהרה, הוציאו מתוכה ממצאים והכינו אותה להשמדה.
כחלק מהכנת המנהרה להשמדה, הזרימו לתוכה עשרות טונות של חומרי נפץ, באופן מכני וידני.
ב-18 באוקטובר בשעה 12:00, בתזמון מדויק, הושמדה המנהרה על כלל מערכיה.
בכפר הושמדו למעלה מ-400 מבנים ותשתיות שהופללו ובהם אותרו אמל"ח, מפקדות ומתחמי שהייה ומסתור של מחבלי חזבאללה.
אותרו והושמדו עשרות סוגי אמל"ח שונים.
הושמדו כלל מרחבי התווך התת-קרקעי שאפשרו היערכות מחבלי חזבאללה ליציאה להתקפה לעבר שטח מדינת ישראל.
המערך הצבאי של חזבאללה בגזרת מוחייביב הוכרע והושמד באופן מוחלט.
ב-1 בנובמבר פורסם כי מרכז הכפר שוטח לחלוטין.
לפנות בוקר ב-2 באוקטובר, כוח של יחידת אגוז, גדוד 101 של הצנחנים, וגדוד 75 של חטיבה 7 נע לעבר הכפר אל-עדייסה.
נתיב התנועה של כוח אגוז נצפה בידי אנשי חזבאללה מבעוד מועד, ועשרות מחבלי כוח רדואן חיכו במארב לכוח הישראלי.
לוחמי אגוז פעלו בערפל, וכאשר נכנסו לאחד המבנים בכפר, סביב 04:30 לפנות בוקר, נפתחה עליהם אש מהמבנה וממספר כיוונים במקביל.
במהלך הקרב נהרגו 5 לוחמי אגוז בהם: סרן איתן אוסטר, סרן הראל אטינגר, רס"ל נועם ברזילי, רס"ל אור מנצור, ורס"ל נזר איטקין.
בנוסף נהרג סרן איתי אריאל גיאת, קצין מיהל"ם.
מחבלי רדואן נסוגו במהלך הלחימה לתוך מסגד והתבצרו בו.
לפחות 30 מחבלי רדואן חוסלו בקרב בעזרת הפעלות אש ומטרות קרב מהאוויר.
ב-20 באוקטובר דווח בלבנון שצה"ל מפציץ מבנים בכפר שמהם ניתן לתצפת על כפרי צפון ישראל.
ב-24 באוקטובר שיגר חזבאללה רקטות על כוחות צה"ל בכפר.
נכון ל-3 בנובמבר כ-20% מהכפר נהרס/נפגע.
ב-23 באוקטובר, חזבאללה ירה רקטות לכיוון כוחות של צה"ל שהתחילו בפלישה למערב הכפר חולא.
ב-2 בנובמבר מספר מחבלי חזבאללה ניסו לבצע מארב בכפר, המחבלים נהרגו.
ב-14 באוקטובר 2024, כוחות של אוגדה 98 בהובלת צק"ח 7 נכנסו אל הכפר מרכבא.
תחת הצק"ח נלחמו גדוד 82, גדוד 101, גדוד 603 וגדוד 5528 צנחנים במילואים.
הכוחות נכנסו אל תוך הכפר מרכבא וחזבאללה ירה לעברם רקטות.
ב-15 באוקטובר, חזבאללה טען שכוחותיו ירו רקטות לכיוון חיילים נוספים של אוגדה 98 שנכנסו אל תוך הכפר.
בנוסף באותו יום נעצרו 3 פעילי חזבאללה.
ב-16 באוקטובר, ISW דיווח על קרבות בין אוגדה 98 לכוח רדואן ליד הכפר מרכבא.
ב-18 באוקטובר, מטוסי חיל האוויר תקפו עשרות מטרות בתוך הכפר.
בנוסף דווח שצה"ל שלח אל תוך הכפר טנקים משני בסיסים שונים.
ב-21 באוקטובר, חזבאללה טען שכוחותיו התחילו בניסיונות להדוף את צה"ל בכפר.
לאחר הדיווחים צה"ל דיווח על לפחות עשרה הרוגים לחזבאללה.
ב-10 בנובמבר חזבאללה תקף עם עשרות רקטות חיילי צה"ל שפעלו בכפר.
כוחות צק"ח 7 השמידו כמעט לחלוטין את כפר מרכבא במהלך הלחימה ולפני היציאה מהכפר.
ב-15 באוקטובר דווח על קרבות בכניסה לכפר רב א-ת'לאת'ין, כניסה של אוגדה 98 ללחימה בכפר בהובלת צק"ח הצנחנים.
הצק"ח כלל את גדחה"ן 8219, גדוד 77 כוחות יהל"ם וכוחות חבירים נוספים.
ב-16 באוקטובר דווח על קרבות נוספים יותר עמוק בכפר אך עדיין באזור דרומי.
בקרבות נהרגו מספר מחבלים של כוח רדואן של חזבאללה.
ב-26 באוקטובר לוחמי הצנחנים, לוחמי יהל"ם וגדחה"ן 8219 והשמידו תשתית תת-קרקעית אסטרטגית של כוח רדואן מתחת לכפר באמצעות 400 טונות חומר נפץ.
הפיצוץ היה עז כל כך שנקלט בחיישנים שאמונים על מתן התראה על רעידות אדמה בישראל, כך שתושבים עד אזור חיפה (כולל) קיבלו התראת שווא מיישומון פיקוד העורף על רעידת אדמה בעוצמה של 4.5 בסולם ריכטר.
ב-30 באוקטובר צה"ל השמיד מגדל תצפית באזור אל-עמרה.
ב-30 באוקטובר דווח לפי תמונות לוויין כי כוחות רגליים נכנסו אל תוך הכפר, וב-31 באוקטובר דווח כי הכפר נכבש.
ב-30 באוקטובר דווח לפי תמונות לוויין כי כוחות רגליים נכנסו אל תוך הכפר וזאני, וב-31 באוקטובר דווח כי הכפר נכבש.
ב-29 באוקטובר דווח לפי תמונות לוויין כי כוחות רגליים נכנסו אל תוך הכפר, וב-30 באוקטובר דווח כי הכפר נכבש.